Bortxaketa

Bortxaketa behartutako sexu harremana da. Sexu eraso bat da, oro har sarpena ere izaten duena, eta betiere bortxaketa egiten zaion gizabanakoak nahi izan gabe egiten dena. Sexu delitutzat jotzen da herrialde gehienetako zuzenbidean. Bortxaketa egiten duenari bortxatzaile deritzo. Gizartean, oro har, bortxatzaile gehienak gizonezko izaten dira, eta biktima gehienak emakumezko; hala ere, zenbait ikerketak erakusten dute espetxeetan oso ohikoak direla gizonezkoen arteko bortxaketak eta emakumezkoen artekoak.Human Rights Watch erakundeak kalkulatu du (No Escape: Male Rape In U.S. Prisons. Part VII. Anomaly or Epidemic: The Incidence of Prisoner-on-Prisoner Rape.) urtean 100.000–140.000 bitarte direla gizonezkoek gizonezkoei eginiko bortxaketak Ameriketako Estatu Batuetako espetxeetan; FBIk, berriz, kalkulatu du («Forcible rape») Amerikako herrialde hartan urtean 90.000 bortxaketa egiten dizkietela gizonezkoek emakumezkoei. Euskal Herrian ere, Saturrarango espetxean, kartzelazain ziharduten zenbait mojek emakumezko presoak sexu harreman homosexualak izatera behartu zituzten, haien gainean zuten agintea baliatuz.Txaber Larreategi eta Josu Martinez: Prohibido recordar, Moztu Filmak, 2010. Dokumentala. Iraupena: 57' 37''.

 Gerra bortxaketak 
Bortxaketak ugari izaten dira gerra garaian, emakume zibilen aurka; hala gertatu zen, adibidez, Bosniako gerran, 1992-1995. urteen bitartean: bortxatutako emakumeak 10.000 eta 50.000 bitarte izan ziren. 

Maila txikiagoan ere Euskal Herrian, XX. mendeko 80. hamarkadan, eskuin muturreko talde parapolizialek ere neska gazteen bortxaketa eta hilketa kontsainsurjentzia barruko gerra estrategia gisa erabili zuten; hauek izan ziren biktima batzuk: Ana Teresa Berroeta, Maria Jose Bravo...

 Erreferentziak 

 Ikus, gainera 
 Mendekotasun kimiko

 Kanpo estekak 

Kategoria:Sexu indarkeria, abusua eta jazarpena
Kategoria:Emakumeen aurkako indarkeria

Kategoria:Sexua eta legea
Kategoria:Etika sexuala
Kategoria:Haurren aurkako biolentzia